เอลิซาเบธ เฟลชแมน

เอลิซาเบธ เฟลชแมน-อัชไฮม์ (; 5 มีนาคม ค.ศ. 1867 – 3 สิงหาคม ค.ศ. 1905) เป็นนักรังสีการแพทย์ชาวอเมริกันซึ่งถือเป็นผู้บุกเบิกรังสีเอกซ์ เฟลชแมนเป็นผู้หญิงคนแรกที่เสียชีวิตจากผลของการทำงานกับรังสีเอกซ์

 ชีวิตช่วงแรก 
เอลิซาเบธ เฟลชแมน เกิดที่เทศมณฑลเอลโดราโด รัฐแคลิฟอร์เนีย (อาจเป็นที่เมืองแพลเซอร์วิล) เมื่อวันที่ 5 มีนาคม ค.ศ. 1867 โดยเป็นลูกสาวของผู้อพยพชาวยิวจากออสเตรีย แคทเธอรีน เลอซันสกี ซึ่งเป็นแม่ของเธอเกิดที่ปรากและมีสมาชิกในครอบครัวหลายคนที่เป็นแพทย์ในที่ตอนนี้คือสาธารณรัฐเช็ก ส่วนเจค็อบ เฟลชแมน ซึ่งเป็นพ่อของเธอเป็นคนทำขนมปัง โดยเอลิซาเบธเป็นหนึ่งในลูกที่มีอยู่ทั้งหมดห้าคน

โดยใน ค.ศ. 1876 ครอบของเธอครัวย้ายไปอยู่ที่ซานฟรานซิสโก ซึ่งพ่อของเอลิซาเบธ ทำงานเป็นคนทำขนมปังเป็นอาชีพแรก และต่อมาก็กลายเป็นพ่อค้าขายของกระจุกกระจิกและซิการ์ต่าง ๆ เอลิซาเบธ เฟลชแมน เข้าเรียนที่ไฮสกูลสตรี และลาออกในปีสุดท้ายของเธอเมื่อ ค.ศ. 1882 เพื่อช่วยสนับสนุนครอบครัวของเธอ จากนั้นเธอเรียนหลักสูตรการทำบัญชีกับการจัดการสำนักงาน และครั้งหนึ่งเธอทำงานเป็นคนทำบัญชีที่ฟรีดแลนเดอร์แอนด์มิเทา ผู้ผลิตชุดชั้นในซานฟรานซิสโกEditor. (1895). Langley's San Francisco Directory. Page 604.Palmquist, Peter E. (1990). Elizabeth Fleischmann: A Tribute. Elizabeth Fleischmann: Pioneer X-Ray Photographer (exhibition catalogue). Judah L. Magnes Museum. Berkeley, California.

เมื่อแม่ของเธอเสียชีวิต เฟลชแมนย้ายไปอยู่กับน้องสาวของเธอ เอสเทล ซึ่งแต่งงานกับแพทย์และศัลยแพทย์ชาวอังกฤษ ไมเคิล โจเซฟ เฮนรี วูล์ฟ เฟลชแมนทำงานในสำนักงานการแพทย์ของวูล์ฟในฐานะคนทำบัญชี ที่ซึ่งเขาได้แบ่งปันและสนับสนุนความอยากรู้ในเทคโนโลยีใหม่ทางการแพทย์ของรังสีเอกซ์

 อาชีพ 
ใน ค.ศ. 1896 เฟลชแมนได้อ่านการค้นพบที่ยิ่งใหญ่ของวิลเฮล์ม เรินต์เกน ในด้านการถ่ายภาพรังสีเอกซ์ที่เวียนนา ประเทศออสเตรีย ที่ชื่อ "การค้นพบภาพถ่ายครั้งใหม่" ซึ่งจุดประกายความสนใจของเธอในการถ่ายภาพรังสีEditor. (30 January 1896). Roentgen's System Tested. San Francisco Call. Volume 79. Number 61. San Francisco.Editor. (23 February 1896). The Rontgen Rays. San Francisco Chronicle. Page 10. ในเดือนสิงหาคม ค.ศ. 1896 ธอเข้าร่วมการบรรยายในที่สาธารณะและนำเสนอเกี่ยวกับอุปกรณ์รังสีเอกซ์โดยอัลเบิร์ต ฟาน เดอร์ เนลเลน ในซานฟรานซิสโกEditor. (14 August 1896). Professor Van der Naillen's Powerful Apparatus From France. San Francisco Call. 80(75): 10. ต่อมาในปีนั้น เธอลงทะเบียนเรียนในโรงเรียนวิศวกรรมฟาน เดอร์ เนลเลน และเรียนหลักสูตรวิทยาศาสตร์ไฟฟ้า โดยส่วนหนึ่งได้รับอิทธิพลจากการบรรยายของฟาน เดอร์ เนลเลน และกำลังใจจากพี่เขยผู้เป็นแพทย์

เมื่อสำเร็จหลักสูตรการศึกษา เธอยืมเงินจากพ่อของเธอเพื่อจัดซื้อเครื่องรังสีเอกซ์ และรังสีทรรศน์Brown, Percy. (1936). American Martyrs to Science through the Roentgen Rays. Charles C. Thomas. Springfield, Illinois.Spirt, Beverly A., & Randall, Patricia A. (1995). Radiologic history exhibit. The role of women in wartime radiology. RadioGraphics. 15(3), 641-652. เฟลชแมนแสดงความสนใจอย่างรวดเร็ว และมีความเชี่ยวชาญในส่วนเครื่องมือต่าง ๆ ที่จำเป็นในการผลิตรังสีเอกซ์

ภายใน ค.ศ. 1897 หนึ่งปีหลังจากการค้นพบรังสีเอกซ์โดยเรินต์เกน เธอได้ก่อตั้งห้องปฏิบัติการรังสีเอกซ์ที่ซัตเตอร์สตรีต ในซานฟรานซิสโก ที่นั่นเธอได้ตรวจคนไข้ในนามของแพทย์ท้องถิ่น ซึ่งงานนี้ต้องใช้ความเชี่ยวชาญทั้งด้านกายวิภาคและการถ่ายภาพเพื่อให้ได้ภาพที่ชัดเจน

ในปี ค.ศ. 1898 หนังสือพิมพ์อเมริกันรายงานผลงานของเธอในการขายอาหารที่ค้าขายในเชิงพาณิชย์ด้วยรังสีเอกซ์ เพื่อตรวจหาว่ามีหรือไม่มี "การปลอมปน" จากสิ่งเจือปน นอกจากนี้ เธอยังเริ่มถ่ายภาพรังสีเอกซ์ของสัตว์และวัตถุทั่วไป เช่น ภายในรองเท้า


ในเดือนธันวาคม ค.ศ. 1898 เธอเริ่มให้บริการในฐานะผู้ถ่ายภาพบนฟิล์มรังสีเอกซ์ให้แก่กองทัพบกสหรัฐ ซึ่งได้ส่งทหารที่ได้รับบาดเจ็บจากเขตสงครามแปซิฟิกของสงครามสเปน–อเมริกา กลับไปยังสหรัฐผ่านทางซานฟรานซิสโก

เมื่อวันที่ 20 สิงหาคม ค.ศ. 1899 เธอได้ถ่ายภาพเอกซเรย์ที่มีชื่อเสียงที่สุดภาพหนึ่งของเธอ ซึ่งเป็นภาพที่แสดงกระสุนเมาเซอร์ มม. ขนาด 7 มม. ที่ฝังอยู่ในสมองของจอห์น เกรตเซอร์ จูเนียร์ ในบริเวณกลีบท้ายทอยด้านซ้าย โดยพลทหารเกรตเซอร์จากหน่วยอาสาเนแบรสกาชุดที่ 1 ได้รับบาดเจ็บที่มาริบัว ประเทศฟิลิปปินส์ เมื่อวันที่ 27 มีนาคม ค.ศ. 1899 ระหว่างสงครามสเปน–อเมริกา ซึ่งต่อมาพลทหารผู้นี้ได้กลับมาปฏิบัติหน้าที่ในฐานะเสมียนไปรษณีย์Gould, Alfred Pearce. (1902). The International Text-Book of Surgery. Volume 2. Page 973. W. B. Saunders. รายละเอียดเกี่ยวกับเคสนี้ได้รับการรายงานในเดอะอินเตอร์เนชันแนลเทกต์บุ๊กออฟเซอร์จะรี (The International Text-Book of Surgery) ฉบับ ค.ศ. 1902 และในหนังสือพิมพ์ อนึ่ง บรรดาหนังสือพิมพ์ยังรายงานเคสกระสุนปืนฝังอยู่ในกะโหลกศีรษะของทหารอีกเคส ซึ่งได้ทำการเอกซเรย์โดยเฟลชแมนเมื่อ ค.ศ. 1899

เธอได้รับคำชื่นชมสำหรับงานของเธอในช่วงสงครามสเปน–อเมริกา จากนายพล จอร์จ มิลเลอร์ สเติร์นเบิร์ก ซึ่งเป็นเจ้ากรมแพทย์แห่งกองทัพบกEditor. (July 1900). The American X-ray Journal. Vol. 6. No. 5. นอกจากนี้ วิลเลียม ซี. บอร์เดน ยังใช้ภาพรังสีของเธอหลายภาพเพื่อประกอบหนังสือของเขาเกี่ยวกับการใช้รังสีเอกซ์ทางการแพทย์ในสงครามสเปน–อเมริกา เช่นกัน


 ผลของรังสีและการเสียชีวิต 
ในช่วงเวลาที่เฟลชแมนทำงานเป็นนักรังสีการแพทย์ นอกจากหลอดรังสีเอกซ์จะไม่มีการป้องกันแล้ว ผู้ปฏิบัติงานยังมักจะวางมือของตนเองไว้ด้านหน้าเครื่องเอกซเรย์เพื่อตรวจสอบการเปิดรับแสงอีกด้วย นอกจากนี้ เฟลชแมนมักจะสัมผัสกับรังสีเอกซ์เพื่อแสดงให้ผู้ป่วยเห็นว่าขั้นตอนนี้ไม่มีความเจ็บปวด

ใน ค.ศ. 1903 ผลสะสมจากการได้รับรังสีเอกซ์โดยไม่ได้รับการป้องกันเป็นเวลาเจ็ดปี และทำงานวันละสิบสองชั่วโมง เริ่มปรากฏให้เห็นเป็นโรคผิวหนังอักเสบจากรังสีเอกซ์ที่มือของเธอ โดยเธอเชื่อว่าอาการระคายเคืองนี้เกิดจากสารเคมีที่ใช้ในการล้างแผ่นถ่ายภาพ และในช่วงต้น ค.ศ. 1904 โรคผิวหนังอักเสบดังกล่าวได้ลุกลามจนเธอต้องเข้ารับการรักษาจากแพทย์ แพทย์พบว่า:เธอยังคงทำงานต่อไปแม้จะมีอาการบาดเจ็บ ซึ่งใน ค.ศ. 1904 เธอได้เป็นผู้รับผิดชอบในการแนะนำมาตรการป้องกันสำหรับผู้ปฏิบัติงานเครื่องรังสีเอกซ์ โดยเธอแสดงความคิดเห็นเกี่ยวกับข้อดีของหน้าจอกระจกแผ่นสองชั้น และโลหะ เช่น ตะกั่ว, อลูมิเนียม, เหล็ก รวมถึงทองแดง ในการ "ต้านทาน" รังสีเอกซ์

เฟลชแมนเป็นคนที่สองและเป็นผู้หญิงคนแรกที่เสียชีวิตเนื่องจากการได้รับรังสีเอกซ์ หลังการเสียชีวิตของคลาเรนซ์ ดาลลี ซึ่งเป็นนักเป่าแก้วชาวอเมริกันและผู้ช่วยทอมัส เอดิสัน ในงานรังสีเอกซ์ ผู้ที่เสียชีวิตเมื่อปีก่อน

 สิ่งพิมพ์และการอ้างอิง 
 Fleischman, Elizabeth. (1898). Description of Plates: Plate LV: American Frog. Archives of the Roentgen Ray. 3(2): 62.
 Borden, William Cline, & Sternberg, George Miller. (1900). The Use of the Röntgen Ray by the Medical Department of the United States Army in the War with Spain. Washington, D.C. Government Printing Office.
 Senn, Nicholas. (1900). The X-ray in Military Surgery. Philadelphia Medical Journal. 5: 36–37.

 อ้างอิง 

 แหล่งข้อมูลอื่น 


หมวดหมู่:คนที่ถูกตัดแขนหรือขาชาวอเมริกัน
หมวดหมู่:บุคคลจากซานฟรานซิสโก
หมวดหมู่:นักรังสีการแพทย์
หมวดหมู่:ผู้บุกเบิกรังสีเอกซ์